Sewe vas wat glo R1.2 miljoen steelSewe mense is in arres nadat hulle glo R1.2 miljoen gesteel het van geld wat vir gemeenskapontwikkeling in die Noord-Kaap bedoel was. Kapt. Paul Ramaloko, ŉ woordvoerder van die Valke, het Vrydag gesê al sewe mense het op die Tsantsabana-gemeenskapsraad gedien. “ŉ Totaal van R2.7 miljoen is toegestaan vir ontwikkelingswerk in Tsantasabana. Die sewe raadslede het glo R1.2 miljoen daarvan gebuit en dit tussen hulle verdeel,” het Ramaloko gesê. Die verdagtes moet Vrydag in die Postmasburg-landdroshof verskyn.